യാത്രവിലക്കിലെ ഇളവ് ഗുണം ചെയ്യുക പതിനായിരങ്ങള്ക്ക് സുലൈമാന് വിഴിഞ്ഞംറിയാദ്: സൗദി അറേബ്യയില്നിന്ന് കോവിഡ് വാക്സിന് രണ്ടു ഡോസ് സ്വീകരിച്ചശേഷം സ്വദേശങ്ങളിലേക്ക് പോയവര്ക്ക് നേരിട്ട് സൗദിയിലേക്ക് മടങ്ങിവരാമെന്ന തീരുമാനം പതിനായിരക്കണക്കിന് പ്രവാസികള്ക്ക് ഗുണം ചെയ്യും.എന്നാല് അത്രയോ അതില് കൂടുതലോ ആളുകള് ഇൗ ആനുകൂല്യത്തില്നിന്ന് പുറത്താവുകയും ചെയ്യും. സൗദിയില് നിന്ന് ഒരു ഡോസ് വാക്സിനെടുത്ത ശേഷം നാട്ടില് വന്നവരും നാട്ടില്നിന്ന് രണ്ടു ഡോസ് വാക്സിനെടുത്തവരുമാണ് ഇളവിെന്റ പരിധിക്കു പുറത്ത്. ഇവരുടെ കാര്യത്തില് അവ്യക്തത നിലനില്ക്കുകയാണ്. കോവിഡ് വ്യാപനത്തെത്തുടര്ന്ന് ഇന്ത്യ ഉള്പ്പെടെയുള്ള ഏതാനും രാജ്യങ്ങളിലേക്കും തിരിച്ചും സൗദി അറേബ്യ യാത്രവിലക്ക് ഏര്പ്പെടുത്തിയിരുന്നു. ഇൗ വിലക്കിലാണ് ഇപ്പോള് ഇളവ് വരുത്തിയത്. രണ്ട് ഡോസ് വാക്സിനും സൗദിയില്നിന്ന് സ്വീകരിച്ച നിലവില് സൗദി ഇഖാമയുള്ളവര്ക്ക് മാത്രമാണ് നേരിട്ടു വരാന് അനുമതി. ഇന്ത്യയുള്െപ്പടെ നിരോധനമുള്ള 13 രാജ്യങ്ങളില് നിന്നുള്ളവര്ക്ക് ഇങ്ങനെ നേരിട്ട് യാത്ര ചെയ്യാം. ഇതാണ് പതിനായിരക്കണക്കിന് പ്രവാസികള്ക്ക് ഗുണം ചെയ്യുന്നത്. സൗദി ഇഖാമ ഉള്ളവര്ക്ക് വിലക്കില് ഇളവ് നല്കുന്നതായി സൗദി വിദേശകാര്യമന്ത്രാലയം വിദേശ രാജ്യങ്ങളുടെ എംബസികള്ക്ക് കഴിഞ്ഞദിവസം സര്ക്കുലര് അയച്ചിരുന്നു. സര്ക്കുലര് ലഭിച്ചതായി ഇന്ത്യന് എംബസി ഒൗദ്യോഗിക സമൂഹ മാധ്യമ അക്കൗണ്ടുകളിലൂടെ സ്ഥിരീകരിക്കുകയും ചെയ്തതോടെ ഇന്ത്യന് പ്രവാസികള്ക്കിടയില് വലിയ പ്രതീക്ഷയും ആഹ്ലാദവുമാണ് ഉണ്ടായിരിക്കുന്നത്. എന്നാല് വിശദാംശങ്ങള് അറിഞ്ഞതോടെ സൗദിയില്നിന്ന് വാക്സിനേഷന് പൂര്ത്തിയാക്കാത്തവരെല്ലാം നിരാശയിലുമായി. പതിനായിരക്കണക്കിന് പ്രവാസികളാണ് സൗദിയില്നിന്ന് വാക്സിനേഷന് പൂര്ത്തീകരിച്ച് നാട്ടില് അവധിക്കെത്തിയത്. അവര്ക്ക് ഏറെ ആഹ്ലാദം സമ്മാനിക്കുന്നതാണ് ഇളവ്. എന്നാല് ഇന്ത്യയില് വാക്സിനേഷന് പൂര്ത്തീകരിച്ചവരും സൗദിയില്നിന്ന് ഒരു ഡോസ് കുത്തിവെപ്പെടുത്തവരും നിരാശയിലാണ്. ഇവരുടെ എണ്ണവും കുറവല്ല, പതിനായിരങ്ങളാണ്. തങ്ങളുടെ കാര്യത്തിലും സൗദി പുതിയ തീരുമാനമെടുക്കുമെന്നും ഇളവ് ലഭിക്കുമെന്നും നിരാശക്കിടയിലും പ്രതീക്ഷ വെച്ചു പുലര്ത്തുന്നുണ്ട് അവര്. നാട്ടില്നിന്ന് രണ്ടു ഡോസ് വാക്സിന് എടുക്കുകയും സൗദി അറേബ്യയുടെ തവക്കല്ന ആപ്പില് ഇമ്യൂണ് സ്റ്റാറ്റസും നേടിയിരിക്കുകയാണ് ഇവരെല്ലാം. നിലവില് ഖത്തറിലോ മറ്റ് ഇടത്താവളങ്ങളിലോ രണ്ടാഴ്ച സമ്ബര്ക്കവിലക്ക് നിബന്ധന പാലിച്ച് വന്തുക ചെലവഴിച്ച് യാത്ര നടത്തിവേണം സൗദിയിലെത്താന്. ഇളവ് ലഭിച്ചാല് വലിയ ഇൗ ബുദ്ധിമുട്ടുകളും പണച്ചെലവുമെല്ലാം ഒഴിവായി കിട്ടും. അത് വലിയ അനുഗ്രഹമാകും. വൈകാതെ തങ്ങള്ക്കും ഇളവ് പ്രഖ്യാപനമുണ്ടാവും എന്ന പ്രതീക്ഷയിലാണ് ഇവരെല്ലാം. അതുപോലെ സൗദി അറേബ്യ ഇതുവരെ അംഗീകാരം നല്കാത്ത വാക്സിന് നാട്ടില് നിന്ന് സ്വീകരിച്ചവരും അനുകൂല തീരുമാനത്തിനായുള്ള കാത്തിരിപ്പിലാണ്.